કોરોના વાઇરસ : લૉકડાઉન શબ્દ દુનિયામાં ગૂંજતો કરનાર ચીનના વુહાન શહેરમાં એક વર્ષ બાદ કેવી છે સ્થિતિ?\nવુહાન શહેર

એ સમયે વિશ્વના અન્ય દેશોને વ્યાપક નિયંત્રણો તથા કડકાઈપૂર્વક અમલની ઉપર આશ્ચર્ય થયું હતું. જાન્યુઆરીથી જૂન મહિના સુધી આ શહેર સમગ્ર દેશથી વિખૂટું રહ્યું હતું.

લૉકડાઉનને કારણે જનતાને ભારે હાલાકી થઈ તથા અર્થતંત્રને નુકસાન થયું, પરંતુ વાઇરસના ફેલાવાને અટકાવવામાં તે અસરકારક ઉપાય સાબિત થયો.

કોરોના વાઇરસ સામેની લડાઈમાં ચીનના પ્રયાસોને ટાંકવામાં આવે છે. પરંતુ શું એવું છે ? ચાઇનિઝ ન્યૂ યર પહેલાં ત્યાં કેવી સ્થિતિ છે ?  

નવવર્ષ, નિયંત્રણ અને નિષેધ

25મી જાન્યુઆરી 2020થી ચાઇનીઝ નવવર્ષ શરૂ થયું, જે મૂષકવર્ષ હતું

2019ના અંતભાગમાં વુહાનમાં રહસ્યમયી બીમારીએ દેખાં દીધાં, જેનું કેન્દ્રબિંદુ વુહાનનું પ્રાણીઓનું બજાર હતું. પરંતુ સત્તાધીશોએ પ્રારંભિક સમયમાં કોઈ ખાસ કાર્યવાહી ન કરી. 

જાન્યુઆરી-2020માં ચાઇનિઝ નવવર્ષને માટે વુહાનના નાગરિકોને દેશભરમાં હેરફેર કરવા દીધી.  તાજેતરમાં વર્લ્ડ હૅલ્થ ઑર્ગેનાઇઝેશન (WHO) દ્વારા નિમવામાં આવેલી સ્વતંત્ર તપાસ સમિતિના વચગાળાના અહેવાલમાં નોંધવામાં આવ્યું છે, "જાહેર સ્વાસ્થય સંબંધિત પગલાં વધુ કડકાઈપૂર્વક લઈ શકાયા હોત."

પરંતુ ચીનમાં જ્યારે અધિકારીઓને લાગ્યું કે આ ખરેખર મોટી સમસ્યા છે, ત્યારે તેમણે કડકાઈપૂર્વક અમલ શરૂ કરાવ્યો.

તા. 23મી જાન્યુઆરીએ દેશના પરંપરાગત નવવર્ષની ઊજવણી ના બે દિવસ પહેલાં વુહાનમાં તમામ પ્રવૃત્તિઓ થંભી ગઈ. લગભગ એક કરોડ 10 લાખ લોકોને સઘન રીતે તેમના ઘરોમાં ક્વૉરેન્ટીન કરી દેવાયા.

માસ્ક પહેરવાનું અને સોશિયલ ડિસ્ટન્સિંગનું પાલન કરવાનું ફરજિયાત કરી દેવાયું હતું. ચીનના તંત્રે ગણતરીના દિવસોમાં કોવિડ સ્પેશિયલ હૉસ્પિટલો ઊભી કરીને વિશ્વને ચોંકાવી દીધું.

આમ છતાં વેન્જુન વાંગ જેવા નાગરિકોએ ભારે હાલાકી ભોગવવી પડી. તેમણે બીબીસી સાથે વાત કરતાં જણાવ્યું કે https://www.bbc.com/news/world-asia-china-51379088 તેમના અંકલનું કોરોનામાં અવસાન થયું હતું અને તેમના માતા-પિતા બીમાર હતાં. છતાં કોઈ સહાય મેળવવી મુશ્કેલ હતી.

વુહાનમાં વાઇરસને ડામવા જે કોઈ રીતરસમ અપનાવવામાં આવી તેનો સાંઘાઈ તથા બેજિંગ જેવા ચીનના અન્ય મુખ્ય શહેરોમાં અમલ થયો. તાબડતોબ લૉકડાઉન અને જંગી ટેસ્ટિંગ એ કોરોના સામેની લડાઈના હથિયાર બન્યા.

ચીનમાં બહારના નાગરિકોના પ્રવેશ ઉપર નિયંત્રણ લાદવામાં આવ્યા તથા નાગરિકોને ક્વોરૅન્ટીન કરવામાં આવ્યા.

કોરોનાના શરૂઆતના સમયમાં ચીનના અધિકારીઓએ માહિતી દબાવવા માટેના પ્રયાસ કર્યાં અને આ...\n\ntl;dr:
કોરોના વાઇરસને કારણે વિશ્વમાં પહેલું લૉકડાઉન એક વર્ષ પહેલાં તા. 23મી જાન્યુઆરીએ ચીનના વુહાનમાં લાગુ કરવામાં આવ્યું હતું. એવું માનવામાં આવે છે કે અહીંથી જ સમગ્ર વિશ્વમાં કોવિડ-19 વાઇરસ ફેલાયો.